Lav et referat af nedenstående tekst:

Tekst:
Aalborg Håndbold havde i dag indbudt deres trofaste fans til afslutning på en historisk sæson for Aalborg Håndbold.  DM guld for 3 år i træk, en finaleplads i verdens mest prestigefyldte håndboldturnering Final Four Champions League i Køln, og det kulminerede i går med sølvmedalje i Final Four Santander Cup i Boksen i Herning. På grund at corona blev der kun lukket 500 fans ind, som på forhånd skulle tilmelde sig til afslutningen i Aalborg Håndbolds egen arena i Gigantium Spillerne var for en gangs skyld “gået i baren“. Det var nemlig dem, der gav gratis drikkevarer til de fans, der var så heldige at have fået indløst en billet til arrangementet. Blandt andet så man den sikre straffekast-skytte Buster Juul være lige så sikker med hånden til at skænke ud fra fadølsanlægget. Derudover benyttede de mange trofaste fans anledningen til få taget en selfie, få autografer, og ikke mindst få snakket lidt håndbold med spillerne, der, som altid, stillede sig velvilligt til rådighed i et par timer midt på halvgulvet i Gigantium. Farvel til tre spillere Det blev også dagen hvor der skulle tages afsked med tre spillere fra den trup der har haft en fantastisk sæson. Mads Christiansen, Mark Strandgaard og ikke mindst Magnus Saugstrup, som er af “egen avl “. Magnus Sagstrup kom til Aalborg Håndbold tidligt i sin ungdomsår fra den lille håndboldklub, kun et langt udkast fra Gigantium, Nøvling IF. Han nåede 234 kampe, fik scoret 487 mål for Aalborg, og fik derudover også sin debut på det danske landshold. I næste sæson skal han spille med den tyske storklub Magdeburg i en af verdens hårdeste ligaer. Det er lidt vemodigt, lyder det fra Magnus Saugstrup. Det var en meget berørt direktør Jan Larsen, der sagde farvel til de tre, mens der var stående bifald i flere minutter. Specielt da Jan Larsen skulle tage afsked med Magnus Sagstrup, knækkede stemmen over flere gange, og bifaldet ville ingen ende tage da Jan Larsen afslørede, at Magnus Sagstrup blev den første danske spiller i Aalborg Håndbolds Hall of Fame . Nu går spillerne på velfortjent sommerferie og møder ind igen til første træning den 24 Juli

Referat:
Sæsonafslutningen blev noget helt særligt for Aalborg Håndbold og deres fans, hvor de, trods den fortsatte corona-skygge, kunne fejre en triumfsæson og sige farvel til tre spillere fra truppen.